Id-Direttiva tal-Kummissjoni 2003/100/KE
tal-31 ta' Ottubru 2003
li temenda l-Anness I tad-Direttiva 2002/32/KE tal-Parlament Ewropew u tal-Kunsill dwar sustanzi mhux mixtieqa fl-ikel ta' l-annimali
(Test b'relevanza għall-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li tistabbilixxi l-Komunitajiet Ewropej,
Wara li kkunsidrat id-Direttiva 2002/32/KE tal-Parlament Ewropew u tal-Kunsill tas-7 ta' May 2002 dwar sustanzi mhux mixtieqa fl-ikel ta' l-annimali [1], kif emendat mid-Direttiva tal-Kummissjoni 2003/57/KE [2], partikolarment l-Artikolu 8(1) tiegħu,
Billi:
(1) Id-Direttiva 2002/32/KE tipprovdi illi huwa projbit l-użu ta' prodotti ta' l-ikel ta' l-annimali li jkunu jinsabu fihom livelli ta' sustanzi mhux mixtieqa li jeċċedu il-livelli massimi stabbiliti fl-Anness I tiegħu.
(2) Meta id-Direttiva 2002/32/KE ġiet adottata, kien hemm provdut illi kellha ssir reviżjoni tad-disposizzjonijiet stabbiliti fl-Anness I ibbażata fuq stima tar-riskju xjentifiku u li tieħu in konsiderazzjoni il-projbizzjoni tad-dilwizzjoni ta' prodotti ta' l-ikel ta' l-annimali kontaminati u mhux konformi.
(3) Għal dan il-għan il-Kumitat Xjentifiku għan-Nutriment ta' l-Annimali (SCAN) kienet mitluba tipprovdi stima tar-riskju xjentifiku aġġornata u mingħajr dewmien. SCAN addottat opinjoni dwar sustanzi mhux mixtieqa fl-ikel ta' l-animali fl-20 ta' Frar 2003, u li ġiet aġġornata fil-25 ta' April 2003. Dik l-opinjoni tagħti deskrizzjoni ġenerali komprensiva tar-riskji potenzjali għall-annimali u is-saħħa publika li jistgħu jirriżultaw mill-preżenza ta' sustanzi mhux mixtieqa fl-ikel ta' l-annimali.
(4) Minkejja dan SCAN irrikonoxxiet stimi tar-riskju addizzjonali huma necessarji għal reviżjoni kompleta ta' l-Anness I tad-Direttiva 2002/32/KE. Mill-1 ta' Mejju 2003, l-Awtorità Ewropea għall-Ħarsien ta' l-Ikel (EFSA) ħadet mill-Kummissjoni Ewropea ir-responsabilità għal dak li għandu x'jaqsam ma' l-istima xjentifiku ta' l-ikel u l-ħarsien ta' l-ikel. EFSA ġiet mitluba illi teżegwixxi dawk l-istimi tar-riskju dettaljati.
(5) Sa frattant, ġie nnotat illi l-provvista ta' ċerti prodotti ta' l-ikel essenzjali u ta' valur jistgħu jintilfu minħabba l-fatt illi l-livelli ta' sustanzi mhux mixtieqa f'ċerti prodotti ta' l-ikel huwa qrib ta' jew jeċċedi il-livell massimu stabbilit fl-Anness I tad-Direttiva 2002/32/KE u dana minħabba l-kontamninazzjoni normali ta' l-isfond. Barra minn dan instabu wkoll ċerti inkonsistenzi bejn id-disposizzjonijiet ta' l-Anness.
(6) Għalhekk sakemm l-istima tar-riskju xjentifiku dettaljat jitlesta l-Anness għandu jiġi emendat provviżorjament u għandu jinżamm livell għoli ta' protezzjoni tas-saħħa pubblika u s-saħħa ta' l-annimali u l-ambjent.
(7) Sabiex jinżamm livell għoli ta' protezzjoni tas-saħħa pubblika u s-saħħa ta' l-annimali u l-ambjent, huwa magħruf illi jekk prodotti ta' ikel huma mitmugħa direttament lill-Annimali jew jekk ikel komplementarju qed jiġi użat, il-kwota ta' kull jum trid tkun tali illi l-annimal ma jkunx espost għal livell għola ta' sustanza mhux mixtieqa milli l-ekwivalenti tal-livell massimu ta' esposizzjoni fejn oġġetti ta' l-ikel kompleti biss huma użati fil-kwota ta' kull jum.
(8) SCAN tikkonferma illi l-arseniku fil-forma organiku tiegħu għandu tossiċità limitat. Għalhekk, id-determinazzjoni ta' l-arseniku totali fl-ikel tista' mhux dejjem tirrifletti b'mod preċiż ir-riskju ikkawżat mill-forma inorganika. Madankollu, il-forma organika u inorganika ta' l-arseniku jistgħu jintgħarfu biss wara analiżi kumplikata li m'hijiex applikabbli fil-qafas ta' kontrolli uffiċjali. għalhekk huwa xieraq illi l-livelli massimi jirreferu għal arseniku totali bil-possibilita illi jintalab analizi iktar dettaljat partikolarment fil-każ fejn ikun hemm preżenti Hizikia fusiforme. Fin-nuqqas ta' metodu ta' analizi tal-Komunità għad-determinazzjoni ta' arseniku totali huwa necessarju illi jiġi ppruvat il-prestazzjoni tajba tal-proċedura tat-trattament ta' kampjun użat u l-metodu ta' l-analiżi billi jsir użu ta' materjali ta' referenza ċertifikati, li jkunu jinstabu ġo fihom ammont sinifikanti ta' arseniku tal-forma organiku.
(9) Huwa neċessarju ukoll illi jiġi kkunsidrat il-fatt illi iktar minn 95 % ta' l-arseniku li hemm preżenti fil-prodotti ta' l-ikel li joriġinaw mill-baħar hija tal-forma inqas tossika u organika u ta' żviluppi reċenti fil-formulazzjoni ta' l-ikel tal-ħut li jinkorpora ammonti ikbar ta' żejt tal-ħut u prodotti magħmula mill-ħut.
(10) Il-livelli massimi preżenti ta' l-arseniku, iċ-ċomb u l-fluorine f'ċerti prodotti ta' l-ikel minerali ma jirriflettux il-livelli preżenti tal-kontaminazzjoni normali ta' l-isfond. Minħabba n-nuqqas bioloġiku ta' dawn is-sustanzi mhux mixtieqa fil-prodotti ta' l-ikel minerali, huwa xieraq illi jiġi żgurat illi dawk il-prodotti ta' l-ikel jiġu pprovduti mingħajr riskju għas-saħħa pubblika u s-saħħa ta' l-annimali u l-ambjent.
(11) Aflatoxin B1 huwa genotoxic li jikkawża l-kanċer li jinsab fil-ħalib fil-forma tal-metabolite tiegħu aflatoxin M1. Huwa xieraq illi l-livelli massimi għal aflatoxin jinżammu baxxi kemm jista' jkun sabiex tkun imħarsa s-saħħa pubblika. Trattament u proċedura ta' tnixxif xierqa jistgħu jżommu l-livell ta' aflatoxin fil-prodotti differenti ta' l-ikel baxx, u proċeduri ta' dekontaminazzjoni effiċjenti jeżistu biex jnaqqsu l-livelli ta' aflatoxin B1. Huwa xieraq illi l-istess livell massimu ta' aflatoxin B1 għandu japplika għall-prodotti ta' l-ikel kollha.
(12) Iż-żerriegħa tal-qoton tkun tinsab ġo fiha livelli għolja ta' free gossypol bħala parti neċessarja naturali. Għalhekk huwa xieraq li jiġu stabbiliti livelli massimi għal free gossypol fiż-żerriegħa tal-qoton sħiħa.
(13) Il-miżuri previsti f'din id-Direttiva huma skond l-opinjoni tal-Kumitat Permanenti dwar il-Food Chain u s-Saħħa ta' l-Annimali,
ADOTTAT DIN ID-DIRETTIVA:
Artikolu 1
L-Anness I tad-Direttiva 2002/32/KE huwa b'dan emendat skond l-Anness ta' din id-Direttiva.
Artikolu 2
1. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi neċessarji sabiex iħarsu din id-Direttiva sa mhux aktar tard minn 12-il xahar wara d-dħul fis-seħħ tiegħu. L-Istati Membri għandhom immedjatament jikkomunikaw lill-Kummissjoni it-test ta' dawk id-disposizzjonijiet u l-iskema ta' korrelazzjoni bejn dawk id- disposizzjonijiet u din id-Direttiva.
Meta l-Istati Membri jadottaw dawn id-disposizzjonijiet, għandha tkun tinstab fihom riferenza għal din id-Direttiva jew jiġu akkumpanjati b'din ir-riferenza fl-okkażjoni tal-pubblikazzjoni uffiċjali tagħhom. L-istati membri għandhom jistabbilixxu kif trid issir din ir-riferenza.
2. L-Istati Membri għandhom jikkomunikaw lill-Kummissjoni t-testi tad-disposizzjonijiet fil-liġijiet nazzjonali li huma jadottaw fil-qasam kopert b'din id-Direttiva.
Artikolu 3
Din id-Direttiva għandha tidħol fis-seħħ fl-20 ġurnata wara l-pubblikazzjoni tagħha fil-Ġurnal Ufficjali ta' l-Unjoni Ewropea.
Artikolu 4
Din id-Direttiva hi indirizzata lill-Istati Membri.
Magħmul fi Brussel, il-31 ta' Ottubru 2003.